

**Ο Σύλλογος Φίλων Θεάτρου Χανίων**

παρουσιάζει το έργο της **Έλλης Αλεξίου**

**“Μια μέρα στο Γυμνάσιο”**

**Παρασκευή 15/11, Σάββατο 16/11 και Κυριακή 17/11/2024**

**Πνευματικό Κέντρο Χανίων**

**Αίθουσα «Πολυχρόνης Πολυχρονίδης»**

**Ώρα έναρξης: 21:15**

**Είσοδος ελεύθερη**

**Προαιρετική συνεισφορά τροφίμων μακράς διαρκείας και φαρμάκων**

Ο **Σύλλογος Φίλων Θεάτρου Χανίων**, με τη συνδιοργάνωση της **Περιφέρειας Κρήτης – Περιφερειακής Ενότητας Χανίων** και του **Πνευματικού Κέντρου Χανίων,** παρουσιάζει το έργο της **Έλλης Αλεξίου «Μια μέρα στο Γυμνάσιο»**.

Οι παραστάσεις θα δοθούν στο **Πνευματικό Κέντρο Χανίων**, την **Παρασκευή 15/11/2024**, το **Σάββατο 16/11/2024** και την **Κυριακή 17/11/2024** και ώρα **9:15 μ.μ.**, με ελεύθερη είσοδο. Οι πόρτες θα ανοίξουν στις **8:30 μ.μ.**

Προαιρετική προσφορά τροφίμων μακράς διάρκειας και φαρμάκων.

Το **“Μία μέρα στο γυμνάσιο”** γράφτηκε το 1938 στη διάρκεια της Μεταξικής δικτατορίας. Είχε συμπεριληφθεί στο ρεπερτόριο του θιάσου “Νέα Πορεία” το 1972 αλλά απορρίφθηκε από τη λογοκρισία της Χούντας.

Είναι η αναπαράσταση της ζωής των γυμνασίων την εποχή που γράφτηκε το έργο. Με αφορμή ένα συγκεκριμένο επεισόδιο, που καταλήγει σε τραγωδία, η συγγραφέας σκιαγραφεί ξεκάθαρα και απόλυτα τις δύο αντικρουόμενες πλευρές του εκπαιδευτικού χώρου. Από τη μία οι αρτηριοσκληρωτικοί, συμφεροντολόγοι και μικρόψυχοι εκπαιδευτικοί και από την άλλη, ως όαση αισιοδοξίας και ελπίδας, οι εκπαιδευτικοί που θεωρούν το επάγγελμα τους κατεξοχήν λειτούργημα. Ένα έργο που, αν και γράφτηκε πριν από πολλά χρόνια, παραμένει διαχρονικό και επίκαιρο.

**Έλλη Αλεξίου**

Η δασκάλα των δασκάλων στους αγώνες για τη διαπαιδαγώγηση της νέας γενιάς.

Γεννήθηκε το 1894 στο Ηράκλειο της Κρήτης. Σπούδασε στο Διδασκαλείο Ηρακλείου και για έξι χρόνια υπηρέτησε ως δασκάλα στο Γ' Χριστιανικό Παρθεναγωγείο και στη "Στέγη Μικρών Αδελφών". Το 1920 εγκαταστάθηκε στην Αθήνα και ακολούθησε σπουδές Παιδαγωγικών και Φιλολογίας. Διορίστηκε καθηγήτρια Μέσης Εκπαίδευσης διδάσκοντας επί 19 χρόνια. Συμμετείχε στην Εθνική Αντίσταση μέσα από το ΕΑΜ Λογοτεχνών. Το 1945 μετέβη για σπουδές στη Σορβόννη. Δεν μπόρεσε να επιστρέψει στην Ελλάδα γιατί της αφαιρέθηκε η ελληνική ιθαγένεια. Το 1962 της επετράπη να επιστρέψει στην Ελλάδα για να μπορέσει να παρευρεθεί στην κηδεία της αδελφής της, Γαλάτειας Καζαντζάκη. Αργότερα όμως συνελήφθη και το 1965 βρέθηκε στις φυλακές Αβέρωφ. Στη συνέχεια ελευθερώθηκε και μετέβη στη Ρουμανία ως το 1966, οπότε και επέστρεψε οριστικά στην Ελλάδα. Με την επιστροφή της συνελήφθη με βάση βούλευμα εναντίον της που είχε εκδοθεί το 1952, δικάστηκε και απαλλάχθηκε.

Αφιέρωσε ολόκληρη τη ζωή της στους αγώνες για καλύτερα σχολεία και βιβλία για έναν καλύτερο κόσμο. Έφυγε από τη ζωή στις 28 Σεπτεμβρίου 1988.

**ΣΥΝΤΕΛΕΣΤΕΣ:**

**ΔΙΑΣΚΕΥΗ - ΣΚΗΝΟΘΕΣΙΑ:** Έλενα Αθανασοπούλου

**ΠΡΩΤΟΤΥΠΗ ΜΟΥΣΙΚΗ - ΠΙΑΝΟ ΕΠΙ ΣΚΗΝΗΣ:** Γιώργος Λουτσέτης

**ΤΡΑΓΟΥΔΙ ΤΕΛΟΥΣ:** Στίχοι: Έλενα Αθανασοπούλου

**ΣΚΗΝΙΚΑ - ΑΦΙΣΑ:** Γιάννης Πατούρας

**ΤΕΧΝΙΚΗ ΕΠΕΞΕΡΓΑΣΙΑ ΗΧΩΝ:** Nest Studio & Productions

**ΦΩΤΑ - ΗΧΟΣ:** Κώστας Κοσμαδάκης, Πάτρα Βεργεράκη, Κυριάκος Τσάνας

**ΔΙΑΝΟΜΗ:**

**Ζούκη Σπυριδούλα:** Χριστίνα Πουλτσάκη

**Μαντά Χριστίνα:** Έλενα Αθανασοπούλου

**Γυμνασιάρχης:** Νίκος Χαριτάκης

**Κατίνα:** Γιούλα Κουνδουράκη

**Αστρίτης:** Νίκος Μαυριγιαννάκης

**Θεολόγου:** Μαρία Παπαδογιάννη

**Σαρρή:** Γεωργία Γκιούλου

**Φερραίος:** Νάσος Αθανασόπουλος

**Παππά:** Εμμανουέλα Κυριακοπούλου

**Χαραλάμπους:** Ντένια Καραβασιλειάδη

**Ασπροδήμος:** Μανώλης Καραμπουρνιώτης

**Βαλτή:** Βίκυ Τζωρτζάκη

**Γεωργαλή:** Εύα Αναγνωστάκη

**Πετροπούλου:** Σμαράγδη Κουτσορινάκη

**Μαθητής Χρυσοσπάθης:** Γιάννης Φουμάκης

**Μαθητής Νικολαΐδης:** Κυριάκος Τσάνας

**Μαθήτρια Αντωνιάδη:** Αναστασία Μπουλιτσάκη

**Μαθήτρια Μάγγου:** Μαρία Γαλανάκη

**Βαρυπενθούσα:** Πασχαλιά Καραγιάννη

**Συμμετοχή των μελών της ομάδας**

**“Χορωδία και Ορχήστρα Πολυτεχνείου Κρήτης”:**

Γεωργία Γράψια, Ονησιφόρος Διαμαντίδης, Ιωάννα Κατσάρη,

Αλεξάνδρα Πατεράκη, Κυριάκος Τσάνας.

Ευχαριστούμε τον **Πολιτιστικό Σύλλογο Αγίου Αντωνίου Μετοχίου** για την παραχώρηση μέρους των σκηνικών.